Cistinoza

**Cistinoza** je bolest lizosomskog skladištenja koju karakterizira abnormalno nakupljanje cistina, oksidiranog dimera aminokiseline cisteina. To je genetički poremećaj koji slijedi model autosomno recesivnog nasljeđivanja. Riječ je o rijetkom autosomno recesivnom poremećaju koji je posljedica nakupljanja slobodnog cistina u lizosomima, što na kraju dovodi do unutarćelijskog stvaranja kristala u tijelu. Cistinoza je najčešći uzrok Fanconijevog sindroma u dječjoj dobnoj skupini. Fanconijev sindrom se javlja kada je funkcija ćelija u bubrežnim tubulima oštećena, što dovodi do abnormalnih količina ugljikohidrata i aminokiselina u urinu, prekomjernog mokrenja i niskog nivoa kalija i fosfata.

Cistinoza je prva dokumentirana genetička bolest koja pripada grupi poremećaja bolesti lizosomskih skladištenja. Cistinozu uzrokuju mutacije gena **CTNS**, koji kodira cistinozin, lizosomski membranski specifični transporter za cistin. Unutarćelijski metabolizam cistina, kao što se događa sa svim aminokiselinama, zahtijeva njegov transport kroz ćelijsku membranu. Nakon razgradnje, endocitozirani protein na cistin unutar lizosoma, on se normalno transportuje u citosol. Ali ako postoji nedostatak u proteinskom nosaču, cistin se nakuplja u lizosomima. Kako je cistin visoko netopiv, kada se njegova koncentracija u lizozomima tkiva povećava, njegova rastvorljivost premašuje se odmah i nastaju kristalni talozi u skoro svim organima.

Međutim, napredovanje bolesti nije povezano sa prisustvom kristala u ciljanim tkivima. Iako oštećenje tkiva može ovisiti o nakupljanju cistina, mehanizmi oštećenja tkiva nisu u potpunosti poznati. Povećani unutarćelijski cistin duboko narušava oksidativni metabolizam i status glutationa u ćeliji, što dovodi do promijenjenog mitohondrijskog metabolizma energije, autofagija i apoptoza.

Cistinoza se obično liječi cisteaminom, koji je propisan za smanjenje nakupljanja intralizomskih cistina. Međutim, otkriće novih patogenih mehanizama i razvoj životinjskog modela bolesti mogu otvoriti mogućnosti za razvoj novih modaliteta liječenja za poboljšanje dugoročne prognoze.

## Genetika
Cistinoza nastaje uslijed mutacije gena CTNS, smještenog na hromosomu 17, koji kodira cistinozin, lizosomski cistinski transporter. Simptomi se prvi put vide u dobi od oko tri do 18 mjeseci sa jakom poliurijom (prekomjerno mokrenje), praćeno slabim rastom, fotofobijama i na kraju otkazivanjem bubrega do šest godina u nefropatskom obliku.

Svi oblici cistinoze (nefropatske, juvenilne i okularne) su autosomno recesivni, što znači da se osobina nalazi na autosomnom genu, a osoba koja naslijedi dvije kopije gena – po jednu od oba roditelja – imat će poremećaj. Postoji 25% rizika od rađanja djeteta s poremećajem kada su oba roditelja nositelji gena za autosomno-recesivne osobine.

Cistinoza pogađa  približno 1/100.000 do 1/200.000 novorođenih. a na svijetu postoji samo oko 2.000 poznatih osoba s cistinozom. Incidencija je veća u provinciji Bretanja, Francuska, gdje poremećaj pogađa jednu od 26.000 osoba.

## Dijagnoza 
Cistinoza je rijedak genetički poremećaj  koji uzrokuje nakupljanje aminokiseline cistina unutar ćelija, formirajući kristale koji mogu nakupljati i oštetiti ćelije. Ovi kristali negativno utiču na mnoge sisteme u tijelu, posebno na bubrege i oči. a sličan gubitak u drugim tkivima može objasniti nizak rast, retinopatiju i druge karakteristike bolesti.

Definitivna dijagnoza i praćenje liječenja najčešće se provode mjerenjem nivoa cistina bijelih krvnih zrnaca pomoću tandemske masene spektrometrije.

### Tipovi
*  – Infantilna nefropatska
*  – Mladalačka nefropatska
*  – Nenefropatska odraslih

## Liječenje 
Cistinoza se obično liječi cisteaminom, koji je dostupan u kapsulama i kapima za oči. Ljudima sa cistinozom često daje se natrij-citrat za liječenje acidoze u krvi, kao i dodaci kalija i fosfora i drugi minerali. Ako se bubrezi značajno oštete ili otkažu,  mora započeti liječenje, kako bi se osiguralo kontinuirano preživljavanje, sve do transplantacije bubrega.

## Cistinotik 
Povezani pridjev "cistinotični" označava "koji se odnosi na cistinozu ili je pogođen cistinozom".

## Također pogledajte
* Hartnupova bolest
* Cistinurija
* CTNS
*Cistein

## Reference
## Vanjski linkovi 
* 
*GeneReviews/NCBI/NIH/UW entry on Cystinosis

Kategorija:Autosomno recesivni poremećaji
Kategorija:Poremećaji metabolizma aminokiselina
Kategorija:Lizosomalne bolesti skladištenja
Kategorija:Rijetke bolesti
Kategorija:Geni na hromosomu 17
Kategorija:Sindromi koji utječu na bubrege